Uhiuus spaahotell kaunil Beleki rannal. Hotell on nii uus, et sellest pole veel head pildivalikut. Hotellihooned ümbritsevad päikeseterrasse ja suurt nägusat laguunitüüpi basseini.    Spice pakub vägagi kõik hinnas teenust (ultra all inclusive). See tähendab 3 toidukorda päevas ja lõputuid vahepalasid päeva jooksul. Pearestoranis on õhtusöögi ajal spetsiaalne lastetoitude laud, samuti on eraldi dieettoitude valik. Hommikusöögi ajal pakutakse värsket apelsinimahla. Õhtusöögi võib tellida hotelli a la carte'  restoranidesse. Ka see on tasuta, kohad tuleb päev varem kinni panna. Hinnas on minibaari karastusjoogid, samuti alkohoolsed joogid v.a. kallid margikonjakid ja teised luksuslikud joogid.    Rand:  Liivarand väikese kiviklibuga.  Vette saab minna otse rannalt või ka hotelli kailt. Lamamistoolid ja päikesevarjud on tasuta nagu ikka 5* hotellides. Hotellilt saab rannarätid  Basseinid:  Suur laguunitüüpi bassein ▪ lastebassein ▪ sisebassein. Basseinis on liumäed.  Tervisekeskus:  Hotellis on spaa: türgi saun, saun, mullivann on tasuta, protseduuride eest tuleb maksta.  Vaba aeg ja sport:  Jõusaal ▪ lauatennis ▪ 4 tenniseväljakut tennisevarustusega ▪ aeroobika ▪ korvpall ▪ rannavõrkpall, veespordkeskus ▪ spaa ▪ piljard ▪ bowling. Piljard ja bowling on lisatasu eest. Mootorita veespordialad on tasuta, teised tasulised.    Lastele:  Liumäed ▪ laste mänguväljak ▪ 2 lastebasseini.  Restoranid, baarid:  Restoran ▪ 4 a la carte restorani (itaalia, türgi, hiina ja vahemere) ▪ 5 baari ▪ diskoteek  Teenused:  7 konverentsisaali ▪  valuutavahetus ▪ internet ▪ mängude tuba ▪ kauplused ▪ pesumaja ▪ juuksur ▪ ilusalong ▪ arstiteenus ▪ amfiteater  Toad:  Hotellis on 355 tavatuba, mille pindala on 37-48 m2. On olemas ühendatud toad ja peretoad ja palju väga erineva suuruse ja hinnaga sviite. Tubade üldarv on 546. Toad on sisustatud Maroko stiilis. Kõik toad on parkettpõrandaga. Tubadel on rõdu või terrass.  Tubades on: SAT-TV ▪ telefon ▪ seif ▪ minibaar ▪ föön ▪  kliimaseade.    Hinnad:  Teid huvitava reisi hinna leidmiseks valige sobiv kuu. Tabelis on kõigepealt reisipaketi hind inimese kohta reiside kaupa, siis lisamaksud ja soodustused.  Hinnas on:  ▪ Lend Tallinn-Antalya-Tallinn  ▪ Lennujaamatransfeerid  ▪ Majutus kaheses tavatoas  ▪ Vägagi kõik hinnas teenus  Hinnale lisandub:  ▪ viisa. Eesti ja halli passi omanikele maksab viisa 15 dollarit või 10 eurot, punase Vene passi omanikele 20 dollarit (makstakse sularahas piiril)  ▪ kindlustus (soovi korral)